ক্ল্যাশ অ্যাট দ্য ক্যাসল (২০২২)

ক্ল্যাশ অ্যাট দ্য ক্যাসল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2022/09/03/wwe-clash-at-the-castle-results-mcguires-review-of-roman-reigns-vs-drew-mcintyre-for-the-undisputed-wwe-universal-championship-gunther-vs-sheamus-for-the-intercontinental-title-liv-morgan-vs-s/ এটি ক্ল্যাশ অ্যাট দ্য ক্যাসল কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০২২ সালের ৩রা সেপ্টেম্বর তারিখে ওয়েলসের কার্ডিফের প্রিন্সিপালিটি স্টেডিয়ামে অনুষ্ঠিত হয়েছে।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ড্রু ম্যাকইন্টায়ারকে পরাজিত করেছে। অন্যান্য শীর্ষস্থানীয় ম্যাচে, সেথ "ফ্রিকিন" রলিন্স একক ম্যাচে ম্যাট রিডলকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে গুন্টার শেইমাসকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

পটভূমি
ক্ল্যাশ অ্যাট দ্য ক্যাসল হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত ইউরোপে অনুষ্ঠিত হয়।

২০২২ সালের এই অনুষ্ঠানটি ক্ল্যাশ অ্যাট দ্য ক্যাসল কালানুক্রমিকের প্রথম অনুষ্ঠান ছিল, যা ৩রা সেপ্টেম্বর তারিখে ওয়েলসের কার্ডিফের প্রিন্সিপালিটি স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

তথ্যসূত্র

বহিঃসংযোগ


২০২২
ক্ল্যাশ অ্যাট দ্য ক্যাসল
ক্ল্যাশ অ্যাট দ্য ক্যাসল
বিষয়শ্রেণী:সেপ্টেম্বর ২০২২-এ ওয়েলসে ঘটনা
বিষয়শ্রেণী:কার্ডিফে পেশাদার কুস্তি